Jaunbebri
Jaunbebri ir ciems Aizkraukles novada Bebru pagastā. Izvietojusies pagasta austrumdaļā Recijas un Pērses krastā pie autoceļa P79 7 km no pagasta centra Vecbebriem, 33 km no novada centra Aizkraukles un 110 km no Rīgas. Apdzīvotā vieta izveidojusies ap bijušās Jaunbebru muižas (Neu-Bewershof) centru. 1841. gadā Jaunbebru muižā notika tā sauktais Kartupeļu dumpis.